Jurgis Fledžinskas

Jurgis Fledžinskas (1924 m. balandžio 27 d. Ginkūnuose, Šiaulių apskrityje – 1988 m. rugpjūčio 12 d. Vilniuje) – altininkas, pedagogas, dirigentas.Jurgis Fledžinskas, VLE

 Biografija 

Muzikos mokėsi Šiauliuose. 1941 m. baigė Šiaulių gimnaziją. 1949 m. baigė Lietuvos valstybinę konservatoriją. Nuo 1949 m. joje dėstė, 1974 m. profesorius. Tarp jo mokinių Petras Radzevičius, Donatas Katkus ir kiti.

1941–1944 m. styginių kvarteto, kurį sudarė Stasys Jurkevičius (I smuikas), Jurgis Fledžinskas (II smuikas), Jonas Fledžinskas (altas), Aleksandra Kašubienė (violončelė), narys. 1946-1981 m. griežė „Lietuvos“ kvartete, tarptautinių konkursų laureatas, 1959 m. Budapešte, 1964 m. Lježo tarptautinių konkursų antros vietos laimėtojas. 1959–1972 m. Konservatorijos simfoninio orkestro dirigentas. Pirmasis atliko Valentino Bagdono, Balio Dvariono, Benjamino Gorbulskio, Juozo Gruodžio, Aleksandro Kačanausko kūrinius.

1959 m. LTSR nusipelnęs artistas, 1964 m. nusipelnęs meno veikėjas. 1965 m. su kitais apdovanotas LTSR valstybine premija.

1981 m. muzikinė karjera nutrūko dėl patirtos avarijos ir atsiradusio neįgalumo. Keletą metų bandęs adaptuotis, nenuleisti rankų, pasitraukė iš gyvenimo.

Tėvai – Aleksandra Zubovaitė-Fledžinskienė ir Jonas Fledžinskas Brolis Vytautas Fledžinskas, seserys Aleksandra Kašubienė ir Sofija Pempienė. Žmona Kornelija Kalinauskaitė-Fledžinskienė, sūnūs Putinas ir Taurius.

 Literatūra 
 Jurgis Fledžinskas, sudarytoja Audronė Girdzijauskaitė. Vilnius: Gairės, 2008.

 Šaltiniai 

Kategorija:Lietuvos muzikos pedagogai
Kategorija:Lietuvos smuikininkai